משה לייב חשקס (דאנציג) (בכתיב יידי: חאשקעס; 1830 או 1848 - 15 בדצמבר 1906) היה משורר, סאטיריקן ומחזאי עברי ויידי פורה. כתב מאות שירים ומערכונים, רובם שירים אירוניים בנימה אישית על נושאים אקטואליים שהתפרסמו בעיתונות היידיש והעברית באימפריה הרוסית. חשקס היה בין הראשונים שהנהיגו טור שירי קבוע בעיתון לדיון בענייני היום, דגם שהשפיע על מדוריהם העיתונאיים של אהרון צפנת, קדיש יהודה סילמן, אלכסנדר פן, יהודה קרני ובפרט ""רגעים"" ו""הטור השביעי"" של נתן אלתרמן.